《晴日登盍簪楼用海屿韵纪兴 其二》
明代·霍与瑕

野蕨墙梅亦华筵，小炉残火更烹鲜。乍晴街市欢元夜，时雨农家卜有年。

菜吐黄花金满径，桃含碧蕊玉拖烟。登楼极目春无限，何处鸿音来远天。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。